15.000 de români și-au numărat banii în anul pandemiei. Ce averi au strâns.
România a înregistrat 15.000 de noi milionari în 2020. Studiul, efectuat de banca elvețiană Credit Suisse. Numărul românilor cu avere cel puțin 1 mil. $ este de 47.168. 43.200 români au averi între 1 și 5 mil. $. 2.806 români au averi între 5 și 10 mil. $. 1.089 români au averi între 10 și 50 mil. $. 51 români au averi între 50 și 100 mil. $. 21 români au averi între 100 și 500 mil. $. Averea netă a gospodăriilor a crescut cu 4.1% în 2020. Peste o treime dintre români au o avere mai mică de 10.000 $.
Știu ce-ai făcut astă vară, spunea titlul unui film. Se aplică celor 15 mii de români care în anul pandemiei și-au numărat banii. Ba chiar i-au și înmulțit!Un studiu al băncii elvețiene Credit Suisse arată că 15 mii de români au trecut în ultimul an de un milion de dolari avere. Au dus totalul la 47 de mii de conaționali care au pe numele lor peste 1 milion de dolari – proprietăți, active financiare ori bani cash.Raportul făcut de elvețienii de la Credit Suisse arată că 43 de mii de români au averi cuprinse între 1 milion și 5 milioane de dolari.Adică de bani lichizi ținuți în depozite bancare sau – clasic – la saltea. La nivel global, numărul milionarilor a crescut cu 5 milioane în anul pandemiei. Și în ciuda lui, practic! Economiștii spun că impactul pandemiei a fost unul acut, iar piețele financiare și-au revenit rapid – lucru care le-a permis multora să profite.